jkorsvik/nowiki_second_scrape_merged huggingface dataset:
Clinton nasjonale lufthavn

Clinton nasjonale lufthavn (IATA: LIT, ICAO: KLIT, FAA LID: LIT), offisielt Bill and Hillary Clinton National Airport/Adams Field, er en offentlig lufthavn 3 km (2 miles) øst for Little Rock i delstaten Arkansas i USA. Tidligere navn på lufthavnen har vært Little Rock National Airport og Adams Field.
Lufthavnen er oppkalt etter tidligere president i USA og guvernør i Arkansas Bill Clinton og Hillary Clinton.
Lufthavnen er den største i delstaten Arkansas og har bare innenriks flytrafikk i USA.  Største flyselskap som opererer fra lufthavnen er Delta Air Lines


== Referanser ==


== Eksterne lenker ==
Hjemmeside (en)
Føderalt territorium

Et føderalt territorium er et område innen en føderasjon som ikke tilhører noen av delstatene, men som står direkte under den sentrale eller nasjonale regjeringens jurisdiksjon. Delstatene er delene som utgjør selve føderasjonen og deler suverenitet med den føderale regjeringen, mens et territorium ikke har suveren status.
I motsetning til et føderalt distrikt kan et territorium ha en viss grad av selvstyre, men begrepene brukes noe forskjellig i de forskjellige føderasjoner.
Eksempler på føderale territorier er:

Nordterritoriet, Australian Capital Territory (Australia)
Nordvestterritoriene, Nunavut and Yukon (Canada)
Malaysias føderale territorierI India blir de føderale territoriene formelt kalt unionsterritorier. Det er syv av dem: Andamanene og Nikobarene, Chandigarh, Dadra og Nagar Haveli, Daman og Diu, Lakkadivene, Puducherry og Delhi.
Elsk meg bort fra min bristende barndom

Elsk meg bort fra min bristende barndom er Fjernsynsteatrets filmatisering av Johan Borgens tre noveller Victoria Regia, Kråkene og Elsk meg bort fra min bristende barndom. Manus og Regi: Christian Brym. Billedregi og dreiebok: Christian Brym og Bjørn Aass. Dramaturg: Åse Vikene.


== Handling ==
Ifølge NRKs nettsted:

En fortelling om et ungt pars første møte, deres forelskelse og veien fram til et fullt og helt kjærlighetsforhold.


== Vurdering ==
Jo Ørjasæter vurderte oppsetningen slik i boka Fjernsynsteatret : til glede og forargelse:

Marianne Nielsen og Sven Nordin var samspilte og kledde rollene godt, uten å gjøre dem særlig spennende - begge var litt enstonige. Men filmen var meget vakker og formidlet lojalt Borgens ord, tanker og særlige livsfornemmelse, og med en bedre utnyttelse av fjernsynets virkemidler enn i de to fjernsynsforestillingene på 60-tallet hvor Borgen selv leverte manuskript.


== I rollene ==
Marianne Nielsen - Hun
Sven Nordin - Han
Cathrine Bang - Piken


== Referanser ==


== Eksterne lenker ==
(no) Elsk meg bort fra min bristende barndom hos Filmfront 
(no) Elsk meg bort fra min bristende barndom på NRK TV
Moe Odin

Moe Odin var en kalblods travhest født 12. mai 1997, død 23. april 2022. Foreldre var Elding og Moe Vilja. Moe Odin la opp i 2012 etter å ha vunnet 92 seire på 160 starter og kjørt inn over 10 millioner i premier. Etter løpskarrieren har han blitt brukt til avl. Etter blodprøver i 2014 viste det seg at han led av blodkreft.Hvert år under påsketravet på Klosterskogen Travbane kjøres Moe Odins Æresløp for kaldblodseliten.


== Referanser ==
Conway Range

Conway Range  er en fjellkjede i Cook Mountains på Antarktis mellom Mulockbreen og Carlyonbreen. Fjellkjeden ble oppdaget av Discovery-ekspedisjonen, men navnet ser først ut til å ha vært i bruk i rapportene til Nimrod-ekspedisjonen.
Polyacanthia

Polyacanthia er en slekt av biller som tilhører den artsrike underfamilien Lamiinae i familien trebukker (Cerambycidae).


== Utseende ==
Middelsstore, lyst brunspraglete trebukker. Antennene er noe lengre enn kroppen. Pronotum har flere butte tenner på sidekanten. Dekkvingene er bredest ved roten, jevnt tilsmalnende bakover.


== Levevis ==
Larvene inne i små greiner og kvister.


== Utbredelse ==
Slekten er utbredt i Australia (Queensland), Vanuatu, Ny-Caledonia og New Zealand.


== Systematisk inndeling ==

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien vedbukker, Lamiinae Latreille, 1825
Stammen Pogonocherini Mulsant, 1839 eller Acanthocinini
Slekten Polyacanthia Montrouzier, 1861
Polyacanthia flavipes (White, 1846)
Polyacanthia fonscolombei Montrouzier, 1861
Polyacanthia strandi Breuning, 1939


== Kilder ==
Liste over slektene Arkivert 13. september 2017 hos Wayback Machine.


== Eksterne lenker ==
(en) Polyacanthia i Encyclopedia of Life 
(en) Polyacanthia i Global Biodiversity Information Facility 
Polyacanthia – detaljert informasjon på Wikispecies 
Bilde av Polyacanthia flavipes Arkivert 15. september 2016 hos Wayback Machine.
Pietro Canzio

Pietro Canzio (født 26. februar 1998) er en italiensk alpinist. Han har sølv i super-G og bronse i kombinasjonen ved Vinter-OL for ungdom 2016 på Lillehammer som fremste internasjonale meritter.


== Idrettskarriere ==
2014/15Canzio deltok i sitt første FIS-renn (lavterskel, Entry league) i Passo dello Stelvio/Liurio i oktober 2014, der han kom på 12. og 16.-plass i storslalåm. Han deltok ved European Youth Olympic Festival, men fullførte verken slalåm og storslalåm der. Vet italienske juniormesterskapet fikk han 6.-plass i storslalåm og 7.-plass i super-G som beste resultater. Han deltok også i det italienske mesterskapet for seniorer, der han kom på 6.-plass i kombinasjonen, 16.-plass i super-G, 24.-plass i storslalåm og 40.-plass i utfor.

2015/16Han debuterte i europacupen i alpint i desember 2015, og kom der på 30.-plass i slalåm i et renn i Pozza di Fassa. Han vant sitt første FIS-renn i januar 2016; han vant et kombinasjonsrenn i Pila-Gressan.
Han deltok i Vinter-OL for ungdom 2016, der han fikk to medaljer; han kom på 2.-plass i super-G, bak River Radamus, og han kom på 3.-plass i kombinasjonen bak River Radamus og Manuel Traninger. I tillegg kom han på 5.-plass i slalåm, og han ble slått ut i åttendedelsfinalen i parallellslalåm mikslag, der han kjørte sammen med Carlotta Saracco.
Ved det italienske juniormesterskapet i mars fikk han én medalje; han kom på 2.-plass i slalåm. Ved det italienske mesterskapet for seniorer kom han på 13.-plass i kombinasjonen, 14.-plass i slalåm, 18.-plass i storslalåm og 32.-plass i utfor.


== Referanser ==


== Eksterne lenker ==
(en) Pietro Canzio – Olympedia 
(en) Pietro Canzio – FIS (alpint) 
(en) Profil hos ungdoms-OL 2016 (arkivert)
Oss atomforskere i mellom

Oss atomforskere imellom er en norsk filmkomedie fra 1961, i regi av Titus Vibe-Müller.  Manuset ble skrevet av Borgwall Skaugen og Gunnar Kaspersen. I rollene ses blant andre Arve Opsahl, Ernst Diesen och Jon Berle.


== Handling ==
De to forskerassistentene Mo-Pedersen og Klaus von Grønn kommer med på de avsluttende forsøkene som atomforskeren A. Tom Bang holder på med. Helt uforvarende er det forskerassistentene som ror prosjektet i havn, men professoren får æren for det vellykkede resultatet. Når det oppdages at Mo-Pedersen og Klaus von Grønn egentlig lå bak oppdagelsen dras de inn i internasjonale forviklinger med agenter og blir kidnappet.


== Rolleliste ==
Ernst Diesen – Klaus von Grønn, forskerassistent
Arve Opsahl – Mo-Pedersen, forskerassistent
Jon Berle – Carlos
Leif Enger
Git Gay – Gina Tuppanini
Egil Hjorth-Jenssen – A. Tom Bang, professor
Lothar Lindtner – Jacco
Fridtjof Mjøen – Alfredoes, forsker
Jan-Erik Schwartzlund
Tor Stokke – Ola Haussing, agent
Einar Vaage


== Musik ==
«Har man sagt A» (Mel.: Egil Monn-Iversen, tekst: Gunnar Kaspersen)
«Tror du på eventyr?» (Mel.: Egil Monn-Iversen, tekst: Gunnar Kaspersen)


== Referanser ==
Entombed

Entombed var et svensk band som er anerkjent som stilskapende innen skandinavisk death metal og ble valgt inn i Swedish Music Hall of Fame i 2014. Bandet het Nihilist da de ble dannet i 1987, men Entombed innen sine første utgivelser av death metal på Earache Records: Left Hand Path (1990) og Clandestine (1991). Fra deres tredje plate, Wolverine Blues (Earache 1993) er genrene mer blandet. De var fortsatt i forkant av utviklingen, og blant de første som fikk musikken sin karakterisert som death 'n' roll på grunn av blandingen av elementer fra death metal og mer tradisjonell rock'n'roll, særlig hardrock fra 1970-tallet. Nicke Andersson, som var vokalist og gitarist i The Hellacopters, spilte trommer og andre instrumenter i Entombed frem til 1997.


== Albumutgivelser ==
Left Hand Path (1990)
Clandestine (1991)
Wolverine Blues (1993)
DCLXVI: To Ride Shoot Straight and Speak the Truth (1997)
Same Difference (1998)
Uprising (2000)
Morning Star (2002)
Inferno (2003)
Serpent Saints – The Ten Amendments (2007)


== Referanser ==


== Eksterne lenker ==
(en) Entombed – kategori av bilder, video eller lyd på Commons 
(en) Entombed på Discogs 
(en) Entombed på MusicBrainz 
(en) Entombed på Encyclopaedia Metallum 
(en) Entombed på Spotify 
(en) Entombed på Songkick 
(en) Entombed på Last.fm 
(en) Entombed på Genius — sangtekster 
(en) Entombed på AllMusic
Tarek Amer

Tarek Hassan Nour El Din Amer er en egyptisk økonom, som har vært sentralbanksjef for Egypts sentralbank (Al-Bank al-Markazī al-Masrī) siden november 2015.


== Biografi ==
Amer ble visesentralbanksjef i desember 2007, og før dette hadde han jobbet 27  år i banknæringen, både i Midtøsten, Nord-Afrika og Asia. Han har hatt ledende stillinger i Citibank og Bank of America i Egypt, der han har jobbet med finans (corporate finance) og investeringer (investment banking business) i Midtøsten og Nord-Afrika. Han var styreformann i National Bank of Egypt fra 2008 til 2012, og har vært nestleder i styret i Arab International Bank. Han har også vært nestleder i styret i Egyptian Banking Institute. 
Den 27. november 2015 ble han utpekt til Egypts sentralbanksjef, og han overtok da etter Hisham Ramez Abdel Hafez. Ved siden av stillingen som sentralbanksjef er han også direktør i National Bank of Egypt (UK) Limited.


== Referanser ==
Kathrine Nedrejord

Kathrine Olsen Nedrejord (født 16. september 1987 i Kjøllefjord) er en norsk forfatter som bor og studerer i Paris.Fra 2018 er hun husdramatiker på Nationaltheateret 


== Bibliografi ==
2010: Transitt – roman, Oktober forlag
2014: Trengsel – roman, Oktober
2016: Hvem er jeg når du blir borte? – ungdomsroman, Aschehoug
2018: Forvandlinga – roman, Oktober
2018: Slepp meg – ungdomsroman, Aschehoug
2019: Det Sara skjuler – ungdomsroman, Aschehoug
2020: Lappjævel! – ungdomsroman, Aschehoug
2021: Det finnes ingen sannhet – ungdomsroman, Aschehoug
2021: Flukta til Finnmark : 1800-talet – sakprosa, Samlaget
2022: Forbryter og straff – roman, Oktober


== Priser og utmerkelser ==
2018: Havmannprisen  for Forvandlinga


== Referanser ==


== Kilder ==
Presentasjon av Kathrine Nedrejord i Forfatterkatalogen på Forfattersentrums nettsider


== Eksterne lenker ==
(no) Kathrine Olsen Nedrejord hos Nationaltheatret
Vidunderhunden Bara

Vidunderhunden Bara (engelsk: Messenger of the Mountain) er en norsk-britisk dramafilm fra 1961, i regi av Harry Watt. Han skrev også manuset.


== Handling ==
Hunden Bara trenes fra den er en liten valp til å bli en nyttig brukshund. Den eies av en norsk bonde som sammen med sin hustru bosetter seg i et ulendt og isolert fjellterreng. Bara anvendes som brevhund, men også for å lete etter forulykkede i fjellet.


== Rolleliste ==
Finn Faye-Lund – Bonden, Karis mann
Åsta Tveit – Kari, bondens hustru
Johnny Bjørnulf - Forteller


== Referanser ==
Mysteriet på Sommerbåten

Mysteriet på Sommerbåten er en norsk krim- og dramaserie som ble sendt i NRK-programmet Sommeråpent i 2015.Dramaserien ble spilt inn og sendt samme dag på reiserutens 41 forskjellige anløp fra Vadsø til Oslo og på selve sommerbåten MS «Sjøkurs» i løpet av reiserutens åtte uker. Sommerbåtens reiserute var på ca. 2 670 km (1 446 nautiske mil) slik at «Mysteriet på Sommerbåten» ble «verdens lengste dramaserie» som ble spilt inn over den lengste geografiske distansen/området. Dette var en ny måte og produsere en dramaserie på, som aldri hadde blitt gjort før. Dette var Khademis ordentlige TV-debut.Reiseruten for de 41 episodene i kronologisk rekkefølge var: Vadsø, Kjøllefjord, Hasvik, Havnnes, Sommarøy, Harstad, Narvik, Reine, Lovund, Mosjøen, Vega, Brekstad, Levanger, Hitra, Molde, Ulsteinvik, Florø, Sogndal, Høyanger, Skjerjehamn, Os, Odda, Ulvik, Bekkjarvik, Leirvik, Haugesund, Utsira, Finnøy, Sandnes, Egersund, Farsund, Mandal, Grimstad, Tvedestrand, Langesund, Larvik, Horten, Høysand/Sarpsborg, Holmsbu, Moss og Oslo.


== Skuespillere/rolleliste ==
Nader Khademi – Politimannen Martin Pirlo
Hildegunn Eggen – Reder Victoria Jensen
Terje Ranes – Kaptein Torvald Jensen
Janne Heltberg Haarseth – Overstyrmann Thelma Lindén
Jon Lockert Rohde – Maskinist/matros Jonas Loke
Sofie Asplin – Blogger/matros Kassandra Jensen


== Forfattere ==
Thomas Moldestad
Linn-Jeanethe Kyed
Linda Ung
Sofia Lersol Lund
Espen Torkildsen


== Produksjon ==
Lineproducer: Cecilie Nordstrøm
Kreativ produsent: Jan Strande Ødegårdstuen
Produsent: Annelene Søyland
Regi: Hallvar Witzø


== Referanser ==


== Eksterne lenker ==
(en) Mysteriet på Sommerbåten på Internet Movie Database 
(no) Mysteriet på Sommerbåten hos Filmfront 
(no) Mysteriet på Sommerbåten på NRK TV 
Mysteriet på Sommerbåten på tv.nu
Råker

Råker eller råkefamilien (Coraciidae) er en familie med mellomstore, fargerike råkefugler. Artene er relativt vanlige i tropiske og subtropiske strøk av Den gamle verden, men lite studert.


== Beskrivelse ==
Råkene er mellomstore fugler (25–40 cm) med relativt store hoder og fargerike fjærdrakter. De har kort, kroket nebb, korte lemmer, middels store vinger og av og til lang stjert.


== Arter ==
Råkefamilien består to slekter; Coracias med 9 arter (hvorav en art uten norsk navn) og Eurystomus med 4 arter.
Coracias
Striperåke, Coracias naevius
Bengalråke, Coracias benghalensis
Indokinaråke, Coracias affinis
Sulawesiråke, Coracias temminckii
Vimpelråke, Coracias spatulatus
Savanneråke, Coracias caudatus
Sahelråke, Coracias abyssinicus
Blåråke, Coracias garrulus
Hvithoderåke, Coracias cyanogaster
Eurystomus
Blåstruperåke, Eurystomus gularis
Brednebbråke, Eurystomus glaucurus
Orientråke, Eurystomus orientalis
Molukkråke, Eurystomus azureusC. affinis blir av flere regnet som en underart (C. b. affinis) av Bengalråke (C. benghalensis), men fuglen skiller seg fra denne på mange måter, både i pigmenteringen av fjærdrakten og på andre måter. Den er nå løftet til artsnivå. Arten er dessuten svært lik Sulawesiråke (C. temminckii) og kan være nært beslektet med denne, til tross for at Sulawesiråke er endemisk for Sulawesi. C. H. Fry mener at C. temminckii kan være et derivat av C. affinis.


== Atferd ==
Råker er hovedsakelig trelevende og artene okkuperer i hovedsak tropiske områder. Artene i slekten Coracias er rovgriske og jakter føden solitært. Fuglene sitter og venter på byttet i trærne, i stedet for aktivt å søke det opp. Utsiktsplassen ligger gjerne 3–6 meter over bakken. Artene i slekten Eurystomus bruker mye av den samme teknikken, men disse fuglene jobber mer systematisk gjennom et areal. De jakter nødvendigvis heller ikke solitært, men også sammen med artsfrender og i blandede grupper. Utsiktsplassen til disse artene kan ligge opp mot 30–40 meter over bakken.


== Referanser ==


== Eksterne lenker ==
(en) råkefamilien – oversikt og omtale av artene i WORMS-databasen 
(en) råkefamilien i Encyclopedia of Life 
(en) råkefamilien i Global Biodiversity Information Facility 
(no) råkefamilien hos Artsdatabanken 
(sv) råkefamilien hos Dyntaxa 
(en) råkefamilien hos Fauna Europaea 
(en) råkefamilien hos Fossilworks 
(en) råkefamilien hos ITIS 
(en) råkefamilien hos NCBI 
(en) Kategori:Coraciidae – bilder, video eller lyd på Wikimedia Commons 
(en) Coraciidae – galleri av bilder, video eller lyd på Wikimedia Commons
Et øye på hver finger

Et øye på hver finger er en norsk filmkomedie fra 1961, i regi av Nils-Reinhardt Christensen. Han skrev også manuset, som bygde på Ingeborg Storms roman med samme navn. I rollene ses blant andre Georg Løkkeberg, Trulte Heide Steen og Harald Heide Steen.


== Handling ==
En ny radarantenne under kodenavnet R.A. 19 X skal plasseres i en liten garnisonsby ved den norske kysten. Antennen bevoktes av en gruppe soldater. Tre av disse har anmeldt seg til denne tjenesten for å kunne spille opp til dans på Victoria hotell når de har permisjon. De har fått øynene opp for oberstens datter Maja, som blir ansatt på hotellets kjøkken, men som har lært å passe seg for fleipete karer i uniform. Enkelte hotellgjester later til å ha et øye på hver finger. En John Miller står i forbindelse med den suspekte  Bredesen, som har kontakt med mennesker som dukker opp på steder hvor de strengt tatt ikke har noe å gjøre. På svabergene tett opptil det militære området utspilles dramatiske, spøkefulle og romantiske scener.


== Rolleliste ==
Georg Løkkeberg – John Miller
Trulte Heide Steen – Maja Allnes
Harald Heide Steen – Oberst Allnes
Tor Stokke – Arne Allnes, løytnant
Sissel Juul – Minnie, servitrise
Henki Kolstad – Direktør Anatol
Carsten Winger – Bredesen
Alf Malland – Mørk herre i svart bil
Frithjof Fearnley – Mann med bart
Per Rønningen – Mann i badekåpe
Sverre Holm – Mann i lenestol
Anja Breien – Kvinne i seng
Benyoucef Jacquesson – Stemme i en radiotelefon
Sven Libaek – Helge, medlem av gruppa The Windjammers
Harald Tusberg – Hamlet, medlem av gruppa The Windjammers
Tim Gaunt – Hugo, medlem av gruppa The Windjammers
Nøste Schwab – Fru Allnes
Anders Ljono – Rektor
Tore Foss – Generalen
Torbjørn Lein – Gustav
Kjetil Bang-Hansen – Russeformannen
Geir Sørnes Hansen – Gutt med sprettert
Turid Balke – Fiffa
Wenche Medbøe – Kari
Aud Schønemann – Rivjernet
Britta Lech-Hanssen – Fru Neslund
Randi Brænne – Madame
Tom Remlov – Dag Allnes
Erna Schøyen – Fru Matheus
Pelle Bjørgan – Sersjanten
Henny Skjønberg – Vertinnen i Strandveien 104
Erik Lassen – Herr Svenson


== Referanser ==


== Eksterne lenker ==
(en) Et øye på hver finger på Internet Movie Database 
(no) Et øye på hver finger hos Filmfront
Beleiringen av Port Royal i 1710

Beleiringen av Port Royal (5. til 13. oktober 1710), også kjent som Erobringen av Acadia, ble utført av britiske soldater og provinstyrker under Francis Nicholson mot en fransk garnison i Acadia kommandert av de Subercase, i den acadiske hovedstaden Port Royal. Den vellykkede britiske beleiringen markerte begynnelsen på den permanente britiske kontrollen over halvøy-området av Acadia, som de ga navnet Nova Scotia, og det var første gangen britene tok, og klarte å holde på en fransk koloni og andre engelske territorier tatt fra indianerne. Etter at franskmennene overga seg okkuperte britene fortet i hovedstaden og feiret at de hadde erobret en av de største festningene i Europa. De ga stedet det nye navnet Annapolis Royal.
Beleiringen var det tredje forsøket til britene under Dronning Anne-krigen på å erobre den akadiske hovedstaden, og det fikk store følger for de neste 50 årene. Erobringen var et nøkkelelement i forhandlingene mellom Frankrike og Storbritannia i 1711-1713 om saker i Nord-Amerika. Det førte til at den nye kolonien Nova Scotia ble opprettet, og førte til stor uro om skjebnen til både akadiarane og Mi'kmaq-folket, som fremdeles bodde i Acadia.
Erobringen av Acadia var et særdeles viktig element i historien til de kanadiske statene - det skjedde før britene erobret Louisbourg og Quebec, og varslet slutten på den franske makten i Nord-Amerika i det hele.


== Referanser ==


== Kilder ==
Drake, Samuel Adams (1910) [1897]. The Border Wars of New England. New York: C. Scribner's Sons. OCLC 2358736. 
Grenier, John (2008). The Far Reaches of Rike: War in Nova Scotia, 1710–1760. Norman, Oklahoma: Oklahoma University Press. ISBN 9780806138763. OCLC 159919395. 
Griffiths, Naomi Elizabeth Saundaus (2005). From Migrant to Acadian: a North American Border People, 1604–1755. Montreal: McGill-Queen's University Press. ISBN 9780773526990. OCLC 180773040. 
Peckham, Howard (1964). The Colonial Wars, 1689–1762. Chicago: University of Chicago Press. OCLC 1175484.
Sissel Juul

Sissel Juul Holm (født 1937, død 1987) var en norsk skuespiller.Juul filmdebuterte i 1961 i Line og spilte deretter i Et øye på hver finger (1961) og Stompa, selvfølgelig! (1963). Hun var også engasjert ved Edderkoppen Teater.Hun var fra 1963 til sin død gift med skuespilleren Sverre Holm i hans andre ekteskap.


== Filmografi ==
1961 – Line
1961 – Et øye på hver finger
1963 – Stompa, selvfølgelig!


== Referanser ==


== Eksterne lenker ==
(en) Sissel Juul på Internet Movie Database
Frithjof Fearnley

Frithjof Fearnley(født 16. desember 1896 i Kristiania, nåværende Oslo, død 18. april 1971) var en norsk skuespiller. Han debuterte i 1920 på en turné med Hauk Aabel og Harald Stormoen, kom senere til å arbeide ved Chat Noir, Mayolteatret, Casino, Den Nationale Scene, Trøndelag Teater, Centralteatret, Riksteatret og på en rekke private turnéer. Han var mye brukt i det lettere repertoaret, men spilte også Aegeus i Medea, Mefistofeles i Faust, professor Higgins i Pygmalion; populær i komedieroller som Preben i På solsiden og kirketjener Evensen i Den store barnedåpen. Som skuespiller var han aktiv inntil kort tid før sin død. Han var i en periode gift med Randi Brænne.


== Filmografi ==
1925 – Fager er lien
1933 – En stille flirt
1946 – Om kjærligheten synger de
1949 – Vi flyr på Rio
1952 – Det kunne vært deg
1957 – På slaget åtte
1958 – Pastor Jarman kommer hjem
1959 – 5 loddrett
1961 – Line
1961 – Bussen
1961 – Et øye på hver finger
1968 – Hennes meget kongelige høyhet
1970 – Balladen om mestertyven Ole Høiland


== Referanser ==


== Eksterne lenker ==
(en) Frithjof Fearnley på Internet Movie Database 
(no) Frithjof Fearnley hos Sceneweb 
(sv) Frithjof Fearnley i Svensk Filmdatabas 
(en) Frithjof Fearnley hos The Movie Database
Hanns Eisler musikkhøgskole Berlin

Hanns Eisler musikkhøgskole Berlin (tysk: Die staatliche Hochschule für Musik Hanns Eisler Berlin (HFM)) ble grunnlagt i 1950 i Berlin. 


== Historie ==
Stiftelsen av høgskolen skjedde på bakgrunn av den daværende delingen av Tyskland. Etter grunnleggelsen av DDR befant Berlins eneste musikkhøgskole og alle konservatorier seg i byens vestlige del. Departementet for folkeopplysning bestemte derfor i 1949 at det skulle etableres en musikkhøgskole også øst i byen. Høgskolen ble grunnlagt 1. oktober 1950 i Wilhelmstrasse under navnet Deutsche Hochschule für Musik. Den ble i 1964 oppkalt etter komponisten Hanns Eisler.


== Dagens lokalisering ==
Høgskolen befinner seg i Charlottenstraße 55, ved Berlin konserthus, på Gendarmenmarkt. Fra 2005 disponerer skolen også lokaler i Neuer Marstall ved Spree.


== Referanser ==
Koningsdag

Kongens dag (nederlandsk: Koningsdag) er Nederlands nasjonaldag. Dagen ble offisiell i 2014 etter at dronning Beatrix abdiserte i 2013 og hennes sønn Willem-Alexander ble Nederlands første konge på 164 år.
Det er fødselsdatoen til kongen eller dronningen som er Koningsdag eller Koninginnedag. Det betyr at den dagen dagens konge (Willem-Alexander) abdiserer eller dør og en av hans døtre blir dronning, vil dagen bli omgjort til Koninginnedag og bursdagen hennes blir dato for nasjonaldagen.


== Referanser ==
Britta Lech-Hanssen

Britta Lech-Hanssen (født 10. februar 1916 i Narvik, død 22. februar 2007 i Spania) var en norsk skuespiller.Lech-Hanssen var engasjert ved Det Nye Teater og senere Oslo Nye Teater 1947-1967. Hun medvirket også i åtte kinofilmer 1950-1970 med debut i To mistenkelige personer.


== Filmografi ==
1950 – To mistenkelige personer
1953 – Brudebuketten
1953 – Den evige Eva
1955 – Savnet siden mandag
1961 – Et øye på hver finger
1961 – Sønner av Norge
1964 – Alle tiders kupp
1970 – Døden i gatene


== Referanser ==


== Eksterne lenker ==
(en) Britta Lech-Hanssen – kategori av bilder, video eller lyd på Commons 
(en) Britta Lech-Hanssen på Internet Movie Database 
(no) Britta Lech-Hanssen hos Sceneweb 
(en) Britta Lech-Hanssen hos The Movie Database
Karianne Jevne

Karianne Jevne (født 23. februar 1993) er en norsk langrennsløper som representerer Idrettslaget Heming. Hun gikk på Hemings lag som ble norsk mester på 3 x 5 km stafett i 2016.


== Referanser ==


== Eksterne lenker ==
(en) Karianne Jevne – FIS (langrenn)